Diari Oficial de la Generalitat Valenciana


Sumari del DOGV 2777, del 25-06-1996 (1996/838568)

CIRCULAR 4/96, de 5 de juny de 1996, de la Direcció General del Servei Valencià de Salut, d'adaptació a la Llei 42/1994, de 30 de desembre, dels models P9 i P9/1 de prestació per incapacitat temporal i de l'informe destinat a l'obtenció de la prestació per maternitat.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2777

Data del DOGV
:   25-06-1996

Secció del DOGV
:   ALTRES DISPOSICIONS

Número del document
:   1996/838568


Data del document
:   05-06-1996

Organisme emissor
:   Conselleria de Sanitat i Consum

Tipus de document
:   Anunci

CIRCULAR 4/96, de 5 de juny de 1996, de la Direcció General del Servei Valencià de Salut, d'adaptació a la Llei 42/1994, de 30 de desembre, dels models P9 i P9/1 de prestació per incapacitat temporal i de l'informe destinat a l'obtenció de la prestació per maternitat.   
Circular: 4/96.  
òrgan de què emana: Direcció General del Servei Valencià de Salut.  
Data: 5 de juny de 1996.  
Assumpte: Adaptació a la Llei 42/1994, de 30 de desembre, dels models P9 i P9/1 de prestació per incapacitat temporal i de l'informe destinat a l'obtenció de la prestació per maternitat.   
Destinataris: Nivell directiu de la Conselleria, òrgans superiors de les administracions públiques adscrites a la Conselleria o amb dependència funcional d'aquesta; intervenció delegada i altres afectes; nivell administratiu de tots els òrgans i organismes esmentats, fins als caps de servei inclusivament.   
La publicació de la Llei 42/1994, de 30 de desembre, de Mesures Fiscals, Administratives i d'Ordre Social, introdueix modificacions en l'acció protectora del sistema de la Seguretat Social, amb la desaparició de les anteriors prestacions d'incapacitat laboral transitòria i invalidesa provisional i la creació d'un concepte nou de prestació denominat incapacitat temporal. Igualment, es configura com a prestació específica deslligada de la incapacitat temporal la maternitat.  
Per tot això, cal que aquesta Direcció General, en coordinació amb les direccions provincials de l'Institut Nacional de la Seguretat Social a la Comunitat Valenciana, faça l'adaptació dels models P9 i P9/1 al canvi legislatiu esmentat. Així mateix, convé establir un model d'informe destinat a les situacions de descans per maternitat.  
   
1. Incapacitat temporal derivada de malaltia comuna o accident no laboral. Model P9, informe mèdic de baixa/alta, (annex I)  
Els criteris per a l'emissió i l'emplenament seran els mateixos que els aplicats en el model antic de denominació idèntica.   
L'estructura és similar als vigents fins ara, però presenten les modificacions específiques següents:   
- Canvi de denominació de la prestació incapacitat temporal.  
- Desaparició de tots els apartats destinats a maternitat.  
- Adaptació del model a la possible utilització de la targeta d'assistència sanitària, amb el manteniment dels epígrafs actuals d'identificació del pacient, que s'emplenarien en els casos en què no es disposara de material apropiat per a la utilització de la targeta d'assistència sanitària.   
- Configuració d'un apartat que emplenarà el facultatiu que lliura l'informe de baixa, en el qual s'especifica si el treballador ha estat de baixa laboral pel mateix diagnòstic en els sis mesos anteriors.  
- Adaptació de la clau diagnòstica al CIE 9 MC.  
- Eliminació de l'apartat «tractament en».  
- Modificacions en l'apartat «per a les altes, causes:».  
\* Inclusió com a motiu de l'alta la dualitat «guariment/milloria».  
\* Desaparició d'«informe proposta».  
\* Desaparició d'«invalidesa provisional».  
\* Inclusió d'«esgotament incapacitat temporal».  
- Eliminació de l'apartat «diagnòstic» en l'exemplar per a l'empresa (per a trametre a l'INSS).  
2. Incapacitat temporal derivada de malaltia comuna o accident no laboral. Model P9/1, informe mèdic de confirmació (annex II)  
Els criteris d'emissió i emplenament seran els mateixos que els aplicats en el model antic d'idèntica denominació:   
L'estructura és similar als vigents fins ara, amb la incorporació de les modificacions següents:   
- Canvi de denominació de la prestació: «incapacitat temporal».  
- Desaparició de l'apartat relacionat amb maternitat.  
- Adaptació del model a la possible utilització de la targeta d'assistència sanitària, amb el manteniment dels epígrafs actuals d'identificació del pacient, per a emplenar en els casos en què no es dispose de material apropiat per a la utilització de la targeta d'assistència sanitària.   
- Eliminació de l'apartat: «tractament en».  
- Eliminació de l'apartat: «diagnòstic» en l'exemplar per a l'empresa (per a trametre a l'INSS).  
3. Informe maternitat. IM/1 (annex III)  
La prestació per maternitat es troba regulada en la Llei 42/1994, de 30 de desembre.  
Com que no és una prestació per incapacitat temporal, es crea el model informe maternitat (IM/1) el qual emplenarà l'especialista tocòleg del Servei Valencià de Salut o, si no n'hi havia, el metge d'Atenció Primària.   
El model IM/1 s'estén únicament quan comença el procés i no necessita cap confirmació mentre dura.   
Els apartats essencials d'aquest model són els següents:   
- Dades identificatives del treballador/a (model tradicional o possibilitat d'adaptació a la targeta d'assistència sanitària.   
- Data probable del part. Data del part.  
- Observacions, que cal comentar si hi ha incidències.   
L'Informe de maternitat s'emet per triplicat, i cada un dels tres exemplars es tramitarà de la manera següent: :  
- Un l'entregarà el treballador a l'INSS, per al tràmit corresponent.   
- El segon quedarà en poder del treballador/a.  
- El tercer s'inclourà en la història clínica.  
València, 6 de juny de 1996.- El director general del Servei Valencià de Salut: Rubén F. Moreno Palanques.